Poštovani,

Prema istraživanju Insajdera, firmi Inkop država je odložila plaćanje poreskog duga u visini od oko 380 hiljada evra, odnosno 46.856.000 dinara. Dug je odložen 2016. na pet godina. Takođe, prema podacima iz finansijskog izveštaja firme Inkop za 2016, potraživanja Inkopa na ime više plaćenih poreza na dobit iznose 7.775.000 dinara, odnosno oko 63 hiljade evra.

U skladu sa navedenim, a u interesu javnosti, molimo Vas da nam u najkraćem roku dostavite sledeće odgovore:

1. Po kom osnovu je firmi Inkop odobreno odlaganje plaćanje poreza 2016.godine?
2. Zašto je firma Inkop te godine tražila odlaganje plaćanja poreza imajući u vidu da je samo u toj poslovnoj godini firma prihodovala skoro 10 miliona evra, dok je dobit iznosila nešto više od milion evra?
3. Ko je odobrio odlaganje poreza te godine imajući u vidu da prema zakonu tu odluku donosi ministar ili lice koje on zaduži ili gradonačelnik ili lice koje on zaduži? U finanijskom izveštaju Inkopa se navodi da je u pitanju dug prema Poreskoj upravi – filijala Ćuprija.
4. Da li je država u međuvremenu namirila svoje dugovanje prema firmi Inkop koje je 2016. iznosilo od oko 63 hiljade evra?
5. Da li i koliko država na ime povrata poreza danas duguje firmi Inkop?

Molimo Vas da odgovore dobijemo u najkraćem roku,

Unapred hvala,

Mina Milanović

Novinarka Insajder produkcije